CELEX: C2006/096/40
Language: fi
Date: 2006-04-22 00:00:00
Title: Asia T-58/06: Kanne  22.2.2006  — H.A.L.T.E. v. komissio

22.4.2006   
            
            
               FI
            
            
               Euroopan unionin virallinen lehti
            
            
               C 96/23
            
         Kanne 22.2.2006 — H.A.L.T.E. v. komissio
   (Asia T-58/06)
   (2006/C 96/40)
   Oikeudenkäyntikieli: ranska
   Asianosaiset
   
      Kantaja: Honorable Association de Logisticiens et de Transporteurs Européens — H.A.L.T.E. (Neuilly-sur-Seine, Ranska) (edustaja: asianajaja J.-L. Lesquins)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               EY:n perustamissopimuksen 232 artiklan mukaisesti on todettava, että Euroopan yhteisöjen komissio on laiminlyönyt ratkaisun tekemisen, koska se ei ole tehnyt päätöstä, joka sen olisi tullut tehdä EY 87 ja EY 88 artiklan nojalla
            
         
               —
            
            
               komissio on velvoitettava ryhtymään tarvittaviin toimenpiteisiin tuomion täytäntöönpanemiseksi
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kyseessä olevalla kanteella yhdistys, johon kuuluu kuriiripalvelujen, kuljetuksen ja logistiikan alalla toimivia yhtiöitä, vaatii ensimmäisen oikeusasteen tuomioistuinta toteamaan komission laiminlyöneen lainvastaisesti EY 88 artiklan mukaisen muodollisen tutkintamenettelyn aloittamisen ja välitoimista määräämisen sellaisen tuen maksamisen keskeyttämiseksi, jonka kantaja on riitauttanut kantelussaan, joka koskee Ranskan valtion 100 prosenttisesti omistaman julkisen yrityksen, SNCF:n, tavaraliikenneyhtiö SCS SERNAMille myöntämää rakennemuutostukea.
   Laiminlyöntikanteensa tueksi kantaja vetoaa väitteisiin, jotka voidaan jakaa kahteen kanneperusteeseen.
   Ensimmäinen kanneperuste on johdettu EY 88 artiklan 2 kohdan rikkomisesta. Kantaja toteaa, että yli kuuden kuukauden ajanjakson kuluminen sen ensimmäisestä kantelusta huolimatta niistä tiedoista, jotka komissiolla oli asiasta sen johdosta, että se oli aikaisemmin tehnyt päätöksiä, joiden noudattamatta jättäminen oli kantelun kohteena, on osoitus komission huomattavista vaikeuksista arvioida kyseessä olevan tuen soveltuvuutta yhteismarkkinoille. Kantajan mukaan komissiolla on näin ollen velvollisuus aloittaa kantelun kohteena olevia tukia koskeva muodollinen tutkintamenettely. Lisäksi kantaja esittää, että mahdollinen Ranskan viranomaisten tuen ilmoittamatta jättäminen ei vapauta komissiota huolellisuusvelvoitteesta ja että sillä on velvollisuus harjoittaa tutkintavaltuuksiaan saadessaan tietoja valtion toimenpiteistä, jotka voivat olla yhteismarkkinoiden periaatteiden vastaisia, etenkin kun on tehty sen aikaisemman päätöksen, jossa on määritelty ehdot valtiontuen soveltuvuudesta yhteismarkkinoille, rikkomista koskeva kantelu (1).
   Toinen kanneperuste on johdettu EY:n perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen N:o 659/1999 (2) 11 artiklan (josta on tullut EY 88 artikla) rikkomisesta. Kantaja esittää, että komission olisi pitänyt määrätä välitoimista tuen maksamisen keskeyttämiseksi, koska objektiivinen kiireellisyysedellytys täyttyi.
   
      (1)  Kyse on komission 20.10.2004 tekemästä päätöksestä, joka koskee Ranskan osittain täytäntöönpanemaa valtiontukea Sernam-nimisen yrityksen hyväksi, K(2004) 3940 lopullinen.
   
      (2)  EYVL L 83, s. 1; tämän asetuksen täytäntöönpanosta on 21.4.2004 annettu komission asetus N:o 794/2004 (EUVL L 182, s. 2).